02006L0022 — LT — 02.02.2022 — 003.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B ►M4 EUROPOS PARLAMENTO IR TARYBOS DIREKTYVA 2006/22/EB 2006 m. kovo 15 d. dėl būtiniausių sąlygų Europos Parlamento ir Tarybos reglamentams (EB) Nr. 561/2006 ir (ES) Nr. 165/2014 ir Direktyvai 2002/15/EB dėl su kelių transporto veikla susijusių socialinės teisės aktų įgyvendinti, kuria panaikinama Tarybos direktyva 88/599/EEB ◄ (tekstas svarbus EEE) (OL L 102 2006.4.11, p. 35)

Iš dalies keičiama:





Pataisyta:









▼B

▼M4

EUROPOS PARLAMENTO IR TARYBOS DIREKTYVA 2006/22/EB

2006 m. kovo 15 d.

dėl būtiniausių sąlygų Europos Parlamento ir Tarybos reglamentams (EB) Nr. 561/2006 ir (ES) Nr. 165/2014 ir Direktyvai 2002/15/EB dėl su kelių transporto veikla susijusių socialinės teisės aktų įgyvendinti, kuria panaikinama Tarybos direktyva 88/599/EEB

▼B

(tekstas svarbus EEE)







▼M4

1 straipsnis

Dalykas

„Šia direktyva nustatomos būtiniausios sąlygos Europos Parlamento ir Tarybos reglamentams (EB) Nr. 561/2006 ( 1 ) ir (ES) Nr. 165/2014 ( 2 ) ir Europos Parlamento ir Tarybos direktyvai 2002/15/EB ( 3 ) įgyvendinti.

▼B

2 straipsnis

Patikrinimų sistemos

1. Valstybės narės organizuoja atitinkamų ir reguliarių teisingo ir vienodo 1 straipsnyje nurodyto įgyvendinimo patikrinimų keliuose ir įmonėse sistemą, taikomą visų kategorijų transporto priemonėms. ▼M4 Šie patikrinimai kasmet apima didelę tipinę atrankinę mobilių darbuotojų, vairuotojų, įmonių bei transporto priemonių, kurioms taikomi reglamentai (EB) Nr. 561/2006 ir (ES) Nr. 165/2014, ir mobilių darbuotojų ir vairuotojų, kuriems taikoma Direktyva 2002/15/EB, grupę. Patikrinimai keliuose, kaip laikomasi Direktyvos 2002/15/EB, apsiriboja tik tais aspektais, kurie gali būti veiksmingai patikrinti naudojant tachografą ir susijusią įrašymo įrangą. Išsamus atitikties Direktyvos 2002/15/EB nuostatoms patikrinimas gali būti atliekamas tik įmonių patalpose. ▼B Valstybės narės užtikrina, kad jų teritorijoje būtų taikoma nuosekli nacionalinė vykdymo strategija. Valstybės narės gali paskirti įstaigą koordinuoti veiklai, kurios imamasi pagal 4 ir 6 straipsnius, ir apie tai praneša Komisijai bei kitoms valstybėms narėms.

2. Jei taip dar nėra, valstybės narės ne vėliau kaip iki 2007 m. gegužės 1 d. suteikia atitinkamus teisinius įgaliojimus įgaliotiems tikrinantiems pareigūnams, kad jie, vadovaudamiesi šia direktyva, galėtų tinkamai atlikti jiems pavestus patikrinimus.

3. ►M4 Kiekviena valstybė narė patikrinimus organizuoja taip, kad būtų patikrinama bent 3 % darbo dienų, kurias dirbo transporto priemonių, kurioms taikomi Reglamentai (EB) Nr. 561/2006 ir (ES) Nr. 165/2014, vairuotojai. Per patikrinimą keliuose vairuotojas gali susisiekti su centrine administracija, transporto vadybininku arba bet kuriuo kitu asmeniu ar subjektu, kad iki patikrinimo kelyje pabaigos galėtų pateikti visus įrodymus, kurių nėra transporto priemonėje; tai nedaro poveikio vairuotojo pareigoms užtikrinti tinkamą tachografo įrangos naudojimą. Nuo 2012 m. sausio 1 d. Komisija įgyvendinimo aktu gali šį minimalų skaičių padidinti iki 4 %, jei pagal 3 straipsnį surinkti statistiniai duomenys parodo, kad vidutiniškai daugiau kaip 90 % visų patikrintų transporto priemonių yra sumontuoti skaitmeniniai tachografai. Priimdama sprendimą Komisija taip pat atsižvelgia į esamų vykdymo užtikrinimo priemonių efektyvumą, visų pirma į turimus skaitmeninių tachografų duomenis įmonėse. Tas įgyvendinimo aktas priimamas laikantis 12 straipsnio 2 dalyje nurodytos nagrinėjimo procedūros. ◄ Įsigaliojus šiai direktyvai, ne mažiau kaip 15 % visų patikrintų darbo dienų sudaro patikrinimai keliuose ir ne mažiau kaip 30 % – įmonėse. Po 2008 m. sausio 1 d. ne mažiau kaip 30 % visų patikrintų darbo dienų sudaro patikrinimai keliuose ir ne mažiau kaip 50 % – įmonėse.

▼M4

3a. Kiekviena valstybė narė organizuoja patikrinimus, kaip laikomasi Direktyvos 2002/15/EB, atsižvelgdama į šios direktyvos 9 straipsnyje numatytą rizikos įvertinimo sistemą. Tie patikrinimai taikomi įmonei, jeigu vienas ar daugiau jos vairuotojų nuolat arba šiurkščiai pažeidinėjo Reglamentą (EB) Nr. 561/2006 arba Reglamentą (ES) Nr. 165/2014.

▼M4

4. Pagal Reglamento (EB) Nr. 561/2006 17 straipsnį ir Direktyvos 2002/15/EB 13 straipsnį Komisijai pateikiama informacija apima kelyje patikrintų vairuotojų, įmonėse atliktų patikrinimų, patikrintų darbo dienų ir nustatytų pažeidimų skaičių bei jų pobūdį, ir nurodoma, ar buvo vežami keleiviai, ar prekės.

▼B

3 straipsnis

Statistiniai duomenys

Valstybės narės užtikrina, kad duomenys, surinkti apie patikrinimus, organizuotus pagal 2 straipsnio 1 ir 3 dalis, būtų skirstomi į šias kategorijas:

a) patikrinimams keliuose: i) kelio tipas, t. y. ar tai greitkelis, valstybinės ar vietinės reikšmės automobilių kelias ir šalis, kurioje registruota patikrinta transporto priemonė, siekiant išvengti diskriminavimo; ii) tachografo tipas, t. y. analoginis ar skaitmeninis;

b) patikrinimams įmonėse: i) transporto veiklos tipas, t. y. ar veikla vykdoma tarptautiniu ar šalies mastu, vežami keleiviai ar kroviniai, savo sąskaita, samdos pagrindais ar už atlygį; ii) įmonės transporto priemonių parko dydis; iii) tachografo tipas, t. y. analoginis ar skaitmeninis.

Šie statistiniai duomenys kas dveji metai pateikiami Komisijai ir skelbiami ataskaitoje.

Kompetentingos valstybių narių institucijos tvarko už praėjusius metus surinktų duomenų apskaitą.

Už vairuotojus atsakingos įmonės saugo dokumentus, rezultatų įrašus ir kitus atitinkamus duomenis, susijusius su jų patikrinimais ir (arba) jų vairuotojų patikrinimais keliuose, kuriuos jiems perduoda vykdomosios institucijos.

▼M4

Prireikus Komisija įgyvendinimo aktais išsamiai paaiškina pirmos pastraipos a ir b punktuose minėtų kategorijų sąvokas. Tie įgyvendinimo aktai priimami laikantis 12 straipsnio 2 dalyje nurodytos nagrinėjimo procedūros.

▼B

4 straipsnis

Patikrinimai keliuose

1. Patikrinimai keliuose yra organizuojami bet kuriuo laiku įvairiose vietose, išdėstytose pakankamai didelėje kelių tinklo dalyje, kad būtų sunku išvengti patikrinimo postų.

2. Valstybės narės užtikrina, kad: a) esamuose ar planuojamuose keliuose ar prie jų būtų numatyta pakankamai patikrinimo postų ir, jei būtina, kad degalinės ir kitos saugios vietos prie greitkelių galėtų būti panaudotos kaip patikrinimo postai; b) patikrinimai vykdomi pagal atsitiktinio keitimo sistemą išlaikant tinkamą geografinę pusiausvyrą.

3. Rodikliai, kuriuos reikia patikrinti kelių patikrinimų metu, yra išvardyti I priedo A dalyje. Jei tai yra būtina dėl susiklosčiusios padėties, gali būti tikrinamas tik kuris nors vienas iš rodiklių.

4. Nepažeidžiant 9 straipsnio 2 dalies, patikrinimai keliuose atliekami nediskriminuojant. Vykdantysis pareigūnas ypač negali diskriminuoti dėl: a) šalies, kurioje yra registruota transporto priemonė; b) šalies, kurioje gyvena vairuotojas; c) šalies, kurioje įsteigta įmonė; d) kelionės pradžios ir paskirties vietos ir e) tachografo tipas, t. y. analoginis ar skaitmeninis.

5. Vykdantieji pareigūnai aprūpinami: a) I priedo A dalyje nustatytų pagrindinių rodiklių, kuriuos reikia patikrinti, sąrašu; b) II priede nustatyta standartine patikrinimo įranga.

6. Jeigu valstybės narės kelyje atlikto kitoje valstybėje narėje registruotos transporto priemonės vairuotojo patikrinimo rezultatai teikia pagrindo manyti, kad buvo įvykdytas pažeidimas, kurio dėl duomenų stygiaus patikrinimo metu negalima nustatyti, kompetentingos susijusių valstybių narių institucijos padeda viena kitai išsiaiškinti susidariusią padėtį.

▼M4

5 straipsnis

Suderinti patikrinimai

Valstybės narės bent šešis kartus per metus atlieka vairuotojų ir transporto priemonių, kurioms taikomas Reglamentas (EB) Nr. 561/2006 arba (ES) Nr. 165/2014, suderintus patikrinimus keliuose. Be to, valstybės narės stengiasi organizuoti suderintus patikrinimus įmonių patalpose.

Tokius suderintus patikrinimus tuo pat metu vykdo dviejų ar daugiau valstybių narių vykdomosios institucijos, kiekviena veikdama savo šalies teritorijoje.

▼B

6 straipsnis

Patikrinimai įmonėse

▼M4

1. Patikrinimai įmonių patalpose planuojami atsižvelgiant į ankstesnę patirtį, susijusią su įvairiomis transporto ir įmonių rūšimis. Jie taip pat atliekami tais atvejais, kai tikrinant kelyje buvo nustatyta sunkių Reglamento (EB) Nr. 561/2006, Reglamento (ES) Nr. 165/2014 arba Direktyvos 2002/15/EB pažeidimų.

▼B

2. Patikrinimai įmonėse apima I priedo A ir B dalyse išvardytus rodiklius.

3. Vykdantysis pareigūnas aprūpinamas: a) I priedo A ir B dalyse nustatytų pagrindinių rodiklių, kuriuos reikia patikrinti, sąrašu; b) tam tikra II priede nustatyta standartine patikrinimo įranga.

4. Valstybės narės vykdantysis pareigūnas savo atliekamo patikrinimo metu atsižvelgia į visą kitos valstybės narės paskirtos už ryšius atsakingos įstaigos, nurodytos 7 straipsnio 1 dalyje, pateikiamą informaciją apie įmonių veiklą šioje kitoje valstybėje narėje.

5. Taikant 1–4 dalis, kompetentingų institucijų patalpose atliekami patikrinimai naudojant minėtų institucijų prašymu iš įmonių gautus atitinkamus dokumentus ar duomenis turi tą patį statusą kaip ir patikrinimai, atlikti įmonėse.

7 straipsnis

Ryšiai bendrijoje

1. Valstybės narės paskiria įstaigą, kuri vykdo šias užduotis: a) užtikrina veiksmų derinimą su lygiavertėmis kitų susijusių valstybių narių įstaigomis vykdant 5 straipsnyje numatytą veiklą; ▼M4 b) pagal Reglamento (EB) Nr. 561/2006 17 straipsnį kas dveji metai Komisijai siunčia statistines ataskaitas. ▼B c) yra tiesiogiai atsakingi už pagalbą kitų valstybių narių kompetentingoms institucijoms pagal 4 straipsnio 6 dalį; ▼M4 d) užtikrina keitimąsi informacija su kitomis valstybėmis narėmis pagal šios direktyvos 8 straipsnį dėl nacionalinių nuostatų, kuriomis į nacionalinę teisę perkeliama ši direktyva ir Direktyva 2002/15/EB, taikymo. ▼B Įstaigai atstovaujama 12 straipsnio 1 dalyje nurodytame Komitete.

2. Apie šios įstaigos paskyrimą valstybės narės praneša Komisijai, o Komisija atitinkamai informuoja kitas valstybes nares.

▼M4

3. Valstybių narių keitimąsi duomenimis, patirtimi ir žiniomis pirmiausia, bet ne tik, aktyviai skatina 12 straipsnio 1 dalyje nurodytas komitetas ir bet kokia įstaiga, kurią įgyvendinimo aktais gali paskirti Komisija. Tie įgyvendinimo aktai priimami laikantis 12 straipsnio 2 dalyje nurodytos nagrinėjimo procedūros.

8 straipsnis

Keitimasis informacija

1. Informacija, kuria keičiamasi dvišaliu pagrindu pagal Reglamento (EB) Nr. 561/2006 22 straipsnio 3 dalį, taip pat keičiasi paskirtosios įstaigos, apie kurias pagal šios direktyvos 7 straipsnį pranešta Komisijai: a) mažiausiai vieną kartą kas šešis mėnesius nuo šios direktyvos įsigaliojimo; b) jei atskirais atvejais valstybė narė pateikia pagrįstą prašymą.

2. Valstybė narė kitos valstybės narės pagal 1 dalies b punktą prašomą informaciją pateikia per 25 darbo dienas nuo prašymo gavimo. Valstybės narės gali tarpusavyje susitarti dėl trumpesnio termino. Skubiais atvejais arba tais atvejais, kai reikia tik atlikti paiešką registruose, pavyzdžiui, rizikos įvertinimo sistemoje, prašoma informacija pateikiama per tris darbo dienas.

Jei prašymą gavusi valstybė narė mano, kad prašymas nėra pakankamai pagrįstas, ji per dešimt darbo dienų nuo prašymo gavimo apie tai praneša prašymą pateikusiai valstybei narei. Prašymą pateikusi valstybė narė turi išsamiau pagrįsti prašymą. Jei prašymą pateikusi valstybė narė negali išsamiau pagrįsti savo prašymo, prašymą gavusi valstybė narė prašymą gali atmesti.

Jei patenkinti prašymą pateikti informaciją arba atlikti patikrinimus, kontrolę ar tyrimus yra sunku arba neįmanoma, valstybė narė, kuriai buvo pateiktas prašymas, apie tai per 10 darbo dienų nuo prašymo gavimo praneša prašymą pateikusiai valstybei narei ir tinkamai pagrindžia, kodėl tai padaryti sunku arba neįmanoma. Atitinkamos valstybės narės tai aptaria tarpusavyje siekdamos rasti sprendimo būdą.

Jei nuolat vėluojama pateikti informaciją valstybei narei, į kurios teritoriją darbuotojas komandiruotas, apie tai informuojama Komisija ir ji imasi atitinkamų priemonių.

3. Šiame straipsnyje numatytas keitimasis informacija vykdomas per Vidaus rinkos informacinę sistemą (toliau – IMI), nustatytą Europos Parlamento ir Tarybos reglamentu (ES) Nr. 1024/2012 ( 4 ).Tai netaikoma informacijai, kuria valstybės narės keičiasi atlikdamos tiesioginę paiešką nacionaliniuose elektroniniuose registruose, nurodytuose Europos Parlamento ir Tarybos reglamento (EB) Nr. 1071/2009 ( 5 ) 16 straipsnio 5 dalyje.

▼B

9 straipsnis

Rizikos įvertinimo sistema

▼M4

1. Valstybės narės įdiegia įmonių rizikos įvertinimo sistemą, pagrįstą atskiros įmonės padarytų reglamentų (EB) Nr. 561/2006, (ES) Nr. 165/2014 arba nacionalinių nuostatų, kuriomis į nacionalinę teisę perkeliama Direktyva 2002/15/EB, pažeidimų skaičiumi ir šių pažeidimų sunkumu.

Ne vėliau kaip 2021 m. birželio 2 d. Komisija priima įgyvendinimo aktus, kuriais nustato bendrą įmonės rizikos įvertinimo apskaičiavimo formulę. Ta bendra formule atsižvelgiama į įvykdytų pažeidimų skaičių, sunkumą ir dažnumą, ir kontrolės, per kurią jokių pažeidimų nenustatyta, rezultatus, taip pat į tai, ar kelių transporto įmonė visose savo transporto priemonėse naudojo išmaniuosius tachografus pagal Reglamento (ES) Nr. 165/2014 II skyrių. Tie įgyvendinimo aktai priimami laikantis šios direktyvos 12 straipsnio 2 dalyje nurodytos nagrinėjimo procedūros.

▼B

2. ►M4 ◄ Didesnio rizikos laipsnio grupei priklausančios įmonės tikrinamos atidžiau ir dažniau.—————

▼M4

3. Pradinis Reglamento (EB) Nr. 561/2006 ir Reglamento (ES) Nr. 165/2014 pažeidimų sąrašas ir jų sunkumo vertinimas pateikiami III priede.

Siekiant nustatyti arba atnaujinti Reglamento (EB) Nr. 561/2006 arba (ES) Nr. 165/2014 pažeidimų sunkumo vertinimą, Komisijai pagal šios direktyvos 15a straipsnį suteikiami įgaliojimai priimti deleguotuosius aktus, kuriais, atsižvelgiant į reglamentavimo pokyčius ir kelių eismo saugumo aspektus, iš dalies keičiamas III priedas.

Sunkiausių pažeidimų kategorijos turėtų apimti tuos pažeidimus, dėl kurių, nesilaikant atitinkamų Reglamentų (EB) Nr. 561/2006 ir (ES) Nr. 165/2014 nuostatų, kyla didelė mirties arba sunkaus kūno sužalojimo rizika.

▼M4

4. Siekiant palengvinti tikslinius patikrinimus keliuose, nacionalinėse rizikos įvertinimo sistemoje esantys duomenys kontrolės metu turi būti prieinami visoms atitinkamos valstybės narės kompetentingoms kontrolės institucijoms.

5. Valstybės narės pagal Reglamento (EB) Nr. 1071/2009 16 straipsnio 2 dalį suteikia galimybę kompetentingoms kitų valstybių narių institucijoms tiesiogiai naudotis savo nacionalinėje rizikos įvertinimo sistemoje esančia informacija per sąveikius nacionalinius elektroninius registrus, kaip nurodyta to reglamento 16 straipsnyje.

▼B

10 straipsnis

Pranešimas

Iki 2009 m. gegužės 1 d. Komisija Europos Parlamentui ir Tarybai pateikia pranešimą apie sankcijas, kurias už rimtus pažeidimus numato valstybių narių teisės aktai.

11 straipsnis

Geriausia praktika

▼M4

1. Komisija priima įgyvendinimo aktus, kuriais nustato geriausios vykdymo užtikrinimo praktikos gaires. Tie įgyvendinimo aktai priimami laikantis 12 straipsnio 2 dalyje nurodytos nagrinėjimo procedūros.

Tos gairės paskelbiamos kas dveji metai teikiamoje Komisijos ataskaitoje.

▼B

2. Valstybės narės kuria bendras geriausios praktikos mokymo programas ir įgyvendina jas mažiausiai kartą per metus, taip pat palengvina savo atitinkamų už ryšius Bendrijoje atsakingų įstaigų keitimąsi darbuotojais bent kartą metuose.

▼M4

3. Komisija priima įgyvendinimo aktus, kuriais nustatomas bendras požiūris į kitų darbų, kaip apibrėžta Reglamento (EB) Nr. 561/2006 4 straipsnio e punkte, laikotarpių registravimą ir kontroliavimą, įskaitant registravimo formą ir konkrečius atvejus, kuriais jie turi būti vykdomi, ir ne trumpesnių kaip vienos savaitės laikotarpių, kai vairuotojas yra ne transporto priemonėje ir negali su ja vykdyti jokios veiklos, registravimą ir kontroliavimą. Tie įgyvendinimo aktai priimami laikantis šios direktyvos 12 straipsnio 2 dalyje nurodytos nagrinėjimo procedūros.

▼B

4. Valstybės narės užtikrina, kad vykdantieji pareigūnai būtų gerai parengti savo užduotims atlikti.

▼M4

12 straipsnis

Komiteto procedūra

1. Komisijai padeda komitetas, įsteigtas pagal Reglamento (ES) Nr. 165/2014 42 straipsnio 1 dalį. Tas komitetas – tai komitetas, kaip nustatyta Europos Parlamento ir Tarybos reglamente (ES) Nr. 182/2011 ( 6 ).

2. Kai daroma nuoroda į šią dalį, taikomas Reglamento (ES) Nr. 182/2011 5 straipsnis.

Jei komitetas nuomonės nepateikia, Komisija įgyvendinimo akto projekto nepriima ir taikoma Reglamento (ES) Nr. 182/2011 5 straipsnio 4 dalies trečia pastraipa.

13 straipsnis

Įgyvendinimo priemonės

Valstybės narės prašymu arba savo iniciatyva Komisija priima įgyvendinimo aktus, turėdama vieną iš šių tikslų:

a) remti bendrą požiūrį dėl šios direktyvos įgyvendinimo;

b) skatinti vykdomųjų institucijų nuoseklų požiūrį ir suderintą Reglamento (EB) Nr. 561/2006 aiškinimą;

c) sudaryti palankesnes sąlygas transporto sektoriaus ir vykdomųjų institucijų dialogui.

Tie įgyvendinimo aktai priimami laikantis šios direktyvos 12 straipsnio 2 dalyje nurodytos nagrinėjimo procedūros.

14 straipsnis

Derybos su trečiosiomis valstybėmis

Šiai direktyvai įsigaliojus, Sąjunga pradeda derybas su atitinkamomis trečiosiomis valstybėmis, siekdama, kad būtų taikomos tokios pat taisyklės, kaip ir nustatytos šioje direktyvoje.

Iki šių derybų užbaigimo valstybės narės į Komisijai pateikiamą informaciją įtraukia duomenis apie patikrinimus, atliktus transporto priemonių iš trečiųjų valstybių atžvilgiu, kaip nustatyta Reglamento (EB) Nr. 561/2006 17 straipsnyje.

15 straipsnis

Priedų atnaujinimas

Komisijai pagal 15a straipsnį suteikiami įgaliojimai priimti deleguotuosius aktus, kuriais iš dalies keičiami I ir II priedai, siekiant juos būtinu mastu suderinti atspindint geriausios praktikos pokyčius.

▼M4

15a straipsnis

Įgaliojimų delegavimas

1. Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.

2. 9 straipsnio 3 dalyje ir 15 straipsnyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo 2020 m. rugpjūčio 1 d. Likus ne mažiau kaip devyniems mėnesiams iki 5 metų laikotarpio pabaigos Komisija parengia naudojimosi deleguotaisiais įgaliojimais ataskaitą. Deleguotieji įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.

3. Europos Parlamentas arba Taryba gali bet kada atšaukti 9 straipsnio 3 dalyje ir 15 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.

4. Prieš priimdama deleguotąjį aktą Komisija konsultuojasi su kiekvienos valstybės narės paskirtais ekspertais vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros ( 7 ) nustatytais principais.

5. Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.

6. Pagal 9 straipsnio 3 dalį ir 15 straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.

▼B

16 straipsnis

Perkėlimas į nacionalinę teisę

1. Valstybės narės priima įstatymus ir kitus teisės aktus, kurie, įsigalioję iki 2007 m. balandžio 1 d., įgyvendina šią direktyvą. Jos nedelsdamos pateikia Komisijai minėtų nuostatų tekstus ir tų nuostatų bei šios direktyvos koreliacinę lentelę. Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

2. Valstybės narės pateikia Komisijai šios direktyvos taikymo srityje priimtų nacionalinės teisės pagrindinių nuostatų tekstus.

17 straipsnis

Panaikinimas

1. Direktyva 88/599/EEB panaikinama.

2. Nuorodos į panaikintą direktyvą laikomos nuorodomis į šią direktyvą.

18 straipsnis

Įsigaliojimas

Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

19 straipsnis

Adresatai

Ši direktyva skirta valstybėms narėms.









I PRIEDAS

A DALIS

PATIKRINIMAI KELIUOSE

Atliekant patikrinimus keliuose paprastai tikrinami šie rodikliai:

▼M4

1) kasdienio ir kassavaitinio vairavimo trukmė, pertraukos ir kasdienio bei kassavaitinio poilsio laikotarpiai; taip pat ankstesnių dienų registracijos lapai, kurie privalo būti transporto priemonėje pagal Reglamento (ES) Nr. 165/2014 36 straipsnio 1 ir 2 dalis ir (arba) to paties laikotarpio duomenys, saugomi vairuotojo kortelėje ir (arba) įrašymo įrangos atmintyje pagal šios direktyvos II priedą ir (arba) spaudiniuose;

2) Reglamento (ES) Nr. 165/2014 36 straipsnio 1 ir 2 dalyse nurodytam laikotarpiui, visi atvejai, kai viršijamas transporto priemonės leistinas greitis, N3 kategorijos transporto priemonėms apibrėžtini kaip bet kokie ilgesni kaip vienos minutės laikotarpiai, kurių metu transporto priemonė viršija 90 km/h greitį, arba M3 kategorijos transporto priemonėms – kai viršijamas 105 km/h greitis (N3 ir M3 kategorijos yra apibrėžtos Europos Parlamento ir Tarybos direktyvoje 2007/46/EB ( 8 ));

▼B

3) tam tikrais atvejais – transporto priemonės pasiekti trumpalaikiai greičiai, įrašymo įrangos užregistruoti ne daugiau kaip per 24 praėjusias transporto priemonės eksploatavimo valandas;

▼M4

4) geras įrašymo įrangos veikimas (nustatomi galimi tachografo, vairuotojo kortelės ir (arba) registracijos lapų trūkumai) arba, kai tinkama, Reglamento (EB) Nr. 561/2006 16 straipsnio 2 dalyje nurodytų dokumentų buvimas;

▼M1

5) prireikus ir tinkamai atsižvelgiant į saugumo aspektus, transporto priemonėse įdiegtų tachografų tikrinimas, siekiant nustatyti, ar yra įdiegtas ar naudojamas įtaisas ar įtaisai, kuriais siekiama sunaikinti, nuslėpti, klastoti ar keisti kokius duomenis, arba įtaisai, kuriais siekiama sutrikdyti kokį nors elektroninį apsikeitimą duomenimis tarp atskirų tachografo dalių, arba kurie sulaiko arba keičia duomenis tokiais būdais prieš užregistruojant juos;

▼M4

6) maksimalus pailgintas 60 valandų savaitės darbo laikas, kaip nustatyta Direktyvos 2002/15/EB 4 straipsnio a punkte; kitas savaitės darbo laikas, kaip nustatyta Direktyvos 2002/15/EB 4 ir 5 straipsniuose, tik tuo atveju, jeigu technologija suteikia galimybę atlikti efektyvius patikrinimus.

▼B

B dalis

PATIKRINIMAI ĮMONĖSE

Be A dalyje nurodytų patikrinimų metu tikrinamų rodiklių, įmonėse tikrinami:

1) kassavaitiniai poilsio laikotarpiai ir vairavimo trukmė tarp šių poilsio laikotarpių;

2) vairavimo trukmės ribojimo dviem savaitėm laikymasis;

3) registracijos lapai, transporto priemonės ir vairuotojo kortelės duomenys bei spaudiniai;

▼M4

4) maksimalaus vidutinio savaitės darbo laiko, pertraukų ir naktinio darbo reikalavimų, nustatytų Direktyvos 2002/15/EB 4, 5 ir 7 straipsniuose, laikymasis;

5) stebėjimas, kaip įmonės laikosi pareigų dėl vairuotojų apgyvendinimo apmokėjimo ir vairuotojų darbo organizavimo pagal Reglamento (EB) Nr. 561/2006 8 straipsnio 8 ir 8a dalis.

▼M4

Jei nustatomas pažeidimas, valstybės narės gali, jei tinkama, tikrinti galimą bendrą kitų transporto grandinės dalyvių, kurie kurstė ar padėjo padaryti pažeidimą, pavyzdžiui, krovinio siuntėjų, ekspeditorių ar rangovų, atsakomybę, įskaitant tikrinimą, ar transporto paslaugų teikimo sutartyse laikomasi Reglamentų (EB) Nr. 561/2006 ir (ES) Nr. 165/2014.

▼B









II PRIEDAS

Vykdomųjų įstaigų naudojama standartinė įranga

Valstybės narės užtikrina, kad vykdydamos I priede nustatytas pareigas vykdomosios įstaigos būtų aprūpintos šia standartine įranga, kuri gali:

1) perkelti skaitmeninio tachografo užregistruotus transporto priemonės ir vairuotojo kortelės duomenis, juos skaityti ir analizuoti ir (arba) perduoti informaciją į centrinę duomenų bazę išnagrinėti;

2) tikrinti tachografo registracijos lapus;

▼M1

3) būdama specialaus tyrimo prietaisas su atitinkama programine įranga, tikrinti ir patvirtinti su duomenimis pateiktą skaitmeninį parašą, taip pat turėdama specialią tyrimo programinę įrangą, pateikti išsamius duomenis apie transporto priemonių greitį prieš patikrinant jų tachografus.

▼M3









III PRIEDAS

1. Reglamento (EB) Nr. 561/2006 pažeidimų grupės







Nr. TEISINIS PAGRINDAS PAŽEIDIMO RŪŠIS SUNKUMO LYGIS (1) SSP LSP SP NP A Ekipažas A1 5 str. 1 dalis Reikalavimo dėl minimalaus konduktorių amžiaus nepaisymas X B Vairavimo trukmė B1 6 str. 1 dalis Kasdienės vairavimo trukmės – 9 h – viršijimas, jei trukmės neleidžiama pailginti iki 10 h 9 h < … < 10 h X B2 10 h ≤ … < 11 h X B3 11 h ≤ … X B4 Kasdienės vairavimo trukmės – 9 h – viršijimas 50 % ar daugiau, nedarant pertraukos ar nepailsėjus bent 4,5 h 13 h 30 min ≤ … be pertraukos/poilsio X B5 Pailgintos vairavimo trukmės – 10 h – viršijimas, jei trukmę leidžiama pailginti 10 h < … < 11 h X B6 11 h ≤ … < 12 h X B7 12 h ≤ … X B8 Kasdienės vairavimo trukmės – 10 h – viršijimas 50 % ar daugiau, nedarant pertraukos ar nepailsėjus bent 4,5 h 15 h ≤ … be pertraukos/poilsio X B9 6 str. 2 dalis Kassavaitinės vairavimo trukmės viršijimas 56 h < … < 60 h X B10 60 h ≤ … < 65 h X B11 65 h ≤ … < 70 h X B12 Kassavaitinio vairavimo trukmės viršijimas 25 % ar daugiau 70 h ≤ … X B13 6 str. 3 dalis Bendros ilgiausios vairavimo trukmės viršijimas dvi savaites paeiliui 90 h < … < 100 h X B14 100 h ≤ … < 105 h X B15 105 h ≤ … < 112 h 30 min X B16 Bendros ilgiausios vairavimo trukmės viršijimas dvi savaites paeiliui 25 % ar daugiau 112 h 30 min ≤ … X C Pertraukos C1 7 str. 4,5 h nepertraukiamo vairavimo trukmės iki darant pertrauką viršijimas 4 h 30 min < … < 5 h X C2 5 h ≤ … < 6 h X C3 6 h ≤ … X D Poilsio laikotarpiai D1 8 str. 2 dalis Nepakankamas kasdienio poilsio laikotarpis – mažiau kaip 11 h, jei kasdienio poilsio laikotarpio neleidžiama sutrumpinti 10 h ≤ … < 11 h X D2 8 h 30 min ≤ … < 10 h X D3 … < 8 h 30 min X D4 Nepakankamas sutrumpintas kasdienio poilsio laikotarpis – mažiau kaip 9 h, jei laikotarpį leidžiama sutrumpinti 8 h ≤ … < 9 h X D5 7 h ≤ … < 8 h X D6 … < 7 h X D7 Nepakankami padalyto kasdienio poilsio laikotarpiai – mažiau kaip 3 h + 9 h 3 h + [8 h ≤ … < 9 h] X D8 3 h + [7 h ≤ … < 8 h] X D9 3 h + [… < 7 h] X D10 8 str. 5 dalis Nepakankamas su porininku dirbančio vairuotojo kasdienio poilsio laikotarpis – mažiau kaip 9 h 8 h ≤ … < 9 h X D11 7 h ≤ … < 8 h X D12 … < 7 h X D13 8 str. 6 dalis Nepakankamas sutrumpintas kassavaitinio poilsio laikotarpis – mažiau kaip 24 h 22 h ≤ … < 24 h X D14 20 h ≤ … < 22 h X D15 … < 20 h X D16 Nepakankamas kassavaitinio poilsio laikotarpis – mažiau kaip 45 h, jei kassavaitinio poilsio laikotarpio neleidžiama sutrumpinti 42 h ≤ … < 45 h X D17 36 h ≤ … < 42 h X D18 … < 36 h X D19 8 str. 6 dalis Šešių 24 h laikotarpių iš eilės viršijimas po ankstesnio kassavaitinio poilsio laikotarpio … < 3 h X D20 3 h ≤ … < 12 h X D21 12 h ≤ … X E Nuostata, leidžianti nukrypti nuo 12 parų taisyklės E1 8 str. 6a dalis Dvylikos 24 h laikotarpių iš eilės viršijimas po ankstesnio normalaus kassavaitinio poilsio laikotarpio … < 3 h X E2 3 h ≤ … < 12 h X E3 12 h ≤ … X E4 8 str. 6a dalies b punkto ii papunktis Kassavaitinio poilsio laikotarpis pradėtas po dvylikos 24 h laikotarpių iš eilės 65 h < … ≤ 67 h X E5 … ≤ 65 h X E6 8 str. 6a dalies d punktas Ilgesnis kaip 3 h vairavimo be pertraukos laikotarpis laikotarpiu nuo 22:00 iki 6:00, jei dirbama be porininko 3 h < … < 4,5 h X E7 4,5 h ≤ … X F Darbo organizavimas F1 10 str. 1 dalis Atlyginimo dydžio susiejimas su nuvažiuotu atstumu arba vežamų krovinių kiekiu X F2 10 str. 2 dalis Neorganizuotas arba netinkamai organizuotas vairuotojo darbas; vairuotojui neduoti arba netinkamai duoti nurodymai, būtini, kad jis galėtų laikytis teisės aktų X ( 1 ) SSP – sunkiausi pažeidimai, LSP – labai sunkūs pažeidimai, SP – sunkūs pažeidimai. NP – nedideli pažeidimai.

2. Europos Parlamento ir Tarybos reglamento (ES) Nr. 165/2014 ( 9 )pažeidimų grupės (tachografas)







Nr. TEISINIS PAGRINDAS PAŽEIDIMŲ RŪŠIS SUNKUMO LYGIS SSP LSP SP NP G Tachografo įrengimas G1 3 str. 1 dalis ir 22 str. 2 dalis Neįrengtas ir nenaudojamas patvirtinto tipo tachografas (pvz.: nėra tachografo, kurį turi įrengti kompetentingos valstybės narės institucijos patvirtintas montuotojas, dirbtuvės ar transporto priemonės gamintojas; naudojamas tachografas yra be būtinų plombų, kurias turi uždėti arba pakeisti patvirtintas montuotojas, dirbtuvės ar transporto priemonės gamintojas; naudojamas tachografas be įrengimo plokštelės) X H Tachografo, vairuotojo kortelės arba registracijos lapo naudojimas H1 23 str. 1 dalis Naudojamas patvirtintose dirbtuvėse nepatikrintas tachografas X H2 27 str. Vairuotojas turi ir (arba) naudoja daugiau kaip vieną vairuotojo kortelę X H3 Vairuojama naudojant suklastotą vairuotojo kortelę (prilyginama vairavimui be vairuotojo kortelės) X H4 Vairuojama naudojant kitam vairuotojui priklausančią vairuotojo kortelę (prilyginama vairavimui be vairuotojo kortelės) X H5 Vairuojama naudojant vairuotojo kortelę, kuri buvo gauta pateikus melagingas deklaracijas ir (arba) suklastotus dokumentus (prilyginama vairavimui be vairuotojo kortelės) X H6 32 str. 1 dalis Tachografas neveikia taip, kaip turėtų (pvz.: tachografas nėra tinkamai patikrintas, kalibruotas ir užplombuotas) X H7 32 str. 1 dalis ir 33 str. 1 dalis Tachografas naudojamas netinkamai (pvz.: tyčinis, savanoriškas arba primestinis piktnaudžiavimas, nėra nurodymų, kaip tinkamai naudoti, ir kt.) X H8 32 str. 3 dalis Klastojimo įtaiso, kuriuo galima pakeisti tachografo įrašus, naudojimas X H9 Registracijos lapuose įrašytų, tachografe ir (arba) vairuotojo kortelėje saugomų ir iš tachografo arba kortelės perkeliamų duomenų klastojimas, nuslėpimas arba naikinimas X H10 33 str. 2 dalis Įmonėje nesaugomi registracijos lapai, spaudiniai ir perkelti duomenys X H11 Neužtikrinama, kad užregistruoti ir saugomi duomenys būtų prieinami bent vienus metus X H12 34 str. 1 dalis Netinkamas registracijos lapų ir (arba) vairuotojo kortelės naudojimas X H13 Registracijos lapų arba vairuotojo kortelės išėmimas be leidimo, turintis įtakos atitinkamų duomenų registravimui X H14 Registracijos lapas arba vairuotojo kortelė naudojami ilgesnį nei numatyta laiką, ir duomenys prarandami X H15 34 str. 2 dalis Naudojami sutepti arba apgadinti registracijos lapai ar vairuotojo kortelė, o duomenys neįskaitomi X H16 34 str. 3 dalis Nedaromi įrašai ranka, kai to reikalaujama X H17 34 str. 4 dalis Netinkamo registracijos lapo naudojimas arba vairuotojo kortelės įdėjimas į kitai kortelei skirtą angą (kai dirbama su porininku) X H18 34 str. 5 dalis Netinkamas perjungimo mechanizmo naudojimas X I Informacijos teikimas I1 36 str. Atsisakymas būti patikrintam X I2 36 str. Negalėjimas pateikti einamosios paros ir paskutinių 28 dienų įrašų X I3 Negalėjimas pateikti vairuotojo kortelės įrašų, jei vairuotojas kortelę turi X I4 36 str. Negalėjimas pateikti einamąją parą ir paskutines 28 dienas ranka padarytų įrašų ir spaudinių X I5 36 str. Negalėjimas pateikti vairuotojo kortelės, jei vairuotojas kortelę turi X J Gedimai J1 37 str. 1 dalis ir 22 str. 1 dalis Tachografą remontavo ne patvirtintas montuotojas ar dirbtuvės X J2 37 str. 2 dalis Vairuotojas nepažymėjo visos reikalaujamos informacijos laikotarpiais, kai tachografas netinkamas naudoti arba blogai veikia ir dėl to neregistruoja duomenų X